[સ્વજનોની વિદાય અસહ્ય હોય છે. એ ક્ષણોને જીરવવી ખૂબ કઠીન છે. તેમાંય ખાસ કરીને યુવાન દીકરો મૃત્યુ પામે ત્યારે એ માતાની વેદના કેવી હશે ? સંધ્યાબેન આ ઘટનામાંથી પસાર થતાં પોતાની જાતને સંભાળી લે છે. એ પછી એમના મનમાં વિચાર આવે છે કે આ રીતે આઘાત પામનારી હું એકલી નથી. બીજા અનેકો પણ આ રણમાંથી પસાર થયા હશે, થતાં હશે – બસ, આ વિચારબીજમાંથી પ્રગટે છે સંપાદન ‘તારું ચાલી જવું.’ જાણીતા સાહિત્યકારો જેવા કે રજનીકુમાર પંડ્યા, જય વસાવડા, કાજલ ઔઝા-વૈદ્ય, કાન્તિ ભટ્ટ, વર્ષા અડાલજા, હિમાંશી શેલત, રતિલાલ બોરીસાગર વગેરે એ આ વિષયને અનુલક્ષીને પોતાનો અનુભવ અથવા ચિંતન આ પુસ્તકમાં આલેખ્યું છે. રીડગુજરાતીને આ પુસ્તક ભેટ મોકલવા માટે સંધ્યાબેનનો (બારડોલી) ખૂબ ખૂબ આભાર. આપ તેમનો આ નંબર પર +91 9825337714 અથવા આ સરનામે sandhyanbhatt@gmail.com સંપર્ક કરી શકો છો. પુસ્તક પ્રાપ્તિની વિગત લેખના અંતે આપવામાં આવી છે.]